ลงทะเบียน ชิมช้อปใช้ วันที่สามเต็ม 1 ล้านรายแล้วตั้งแต่เวลา 06.18 นาฬิกาที่ผ่านมา
ลงทะเบียน ชิมช้อปใช้ วันที่สามเต็ม 1 ล้านรายแล้วตั้งแต่เวลา 06.18 นาฬิกาที่ผ่านมาบรรยากาศการลงทะเบียนเข้าร่วมโครงการ ชิม ช้อป ใช้ วันที่สาม 25 กันยายน 2562 ตั้งแต่ช่วงเที่ยงคืนที่ผ่านมามีประชาชนเริ่มเข้าเว็บไซต์ www.ชิมช้อปใช้.com เพื่อลงทะเบียนรับสิทธิ์เข้าร่วมในโครงการ อย่างต่อเนื่องจนครบสิทธิ์ 1 ล้านรายเมื่อเวลา 06.18 น. ที่ผ่านมา โครงการดังกล่าว ระบบจะรับลงทะเบียนได้วันละไม่เกิน 1 ล้านราย รวมทั้งสิ้นจำนวน 10 ล้านราย โดยประชาชนสามารถลงทะเบียนใหม่ได้ในวันพรุ่งนี้ ซึ่งเมื่อลงทะเบียนสำเร็จแล้ว ระบบจะส่งข้อความ SMS ยืนยันสิทธิ์ภายใน 3 วัน หลังการลงทะเบียน และกรมบัญชีกลางจะโอนเงินจำนวน 1,000 บาท ไปใน ”แอปเป๋าตัง” ซึ่งจะเริ่มเปิดให้อัพเดทเวอร์ชั่นสำหรับการใช้เงินในวันที่ 26 กันยายนนี้คุณสมบัติผู้มีสิทธิ ในโครงการชิมช้อปใช้ คือ ต้องมีบัตรประจำตัวประชาชนและเป็นบุคคลสัญชาติไทยอายุตั้งแต่ 18 ปีบริบูรณ์ขึ้นไป ณ วันที่ลงทะเบียนมีโทรศัพท์สมาร์ทโฟน และจำกัดสิทธิคนลงทะเบียน 10 ล้านคนแรกเท่านั้น โดยมีระยะเวลาลงทะเบียนตั้งแต่วันนี้จนถึงวันที่ 15 พฤศจิกายน 2562